CELEX: C2007/211/82
Language: et
Date: 2007-09-08 00:00:00
Title: Kohtuasi T-241/07: 10. juulil 2007 esitatud hagi — Buzzi Unicem versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/44
            
         10. juulil 2007 esitatud hagi — Buzzi Unicem versus komisjon
   (Kohtuasi T-241/07)
   (2007/C 211/82)
   Kohtumenetluse keel: itaalia
   Pooled
   
      Hageja: Buzzi Unicem SpA (esindajad: advokaadid C. Viviani ja M. Vellano)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada EÜ asutamislepingu ja selle kohaldamisel kehtestatud põhimõtete ning õigusnormide rikkumise tõttu komisjoni 15. mai 2007. aasta otsus, mis käsitleb siseriiklikku kasvuhoonegaaside saastekvootide eraldamise kava, millest Itaalia andis teada vastavalt parlamendi ja nõukogu direktiivile 2003/87/EÜ, osas, milles see kohustab muutma siseriikliku saastekvootide eraldamise kava nii, et ei oleks enam lubatud ratsionaliseerimismeetmed, mis näevad ette, et käitaja võib säilitada osa eraldatud kvoote, kui leiab aset „sulgemine tootmise ratsionaliseerimismenetluse tõttu” (otsuse artikli 1 punkt 4 ja artikli 2 punkt 4);
            
         
               —
            
            
               mõista käesoleva menetluse kohtukulud hageja kasuks välja komisjonilt.
            
         Väited ja peamised argumendid
   Käesolevas kohtuasjas vaidlustatud otsuses sedastati, et siseriiklik saastekvootide eraldamise kava, millest Itaalia andis 15. detsembri 2006. aasta kirjas teada, ei ole kooskõlas Euroopa Parlamendi ja nõukogu 13. oktoobri 2003. aasta direktiiviga 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ.
   Asjaolu, mida konkreetsemalt vaidlustatakse, puudutab käitaja võimalust säilitada osa eraldatud kvoote, kui tootmise ratsionaliseerimismenetluse tõttu suletakse kõik või osa tootmiskäitiseid.
   Hagi toetuseks väidab hageja:
   
               —
            
            
               et kostja kohaldas vääralt oma kriitilist analüüsi sõnade „eraldamise kohandamine” alusel, välistades nn ex-post kohandamise võimaluse. Sellega seoses möönab hageja, et selline kohandamine võib turgu moonutada ja tekitada äritegevuses kindlusetust ning rikkuda eespool viidatud direktiivi III lisa kriteeriumi 10. Hageja väitel on kõne all pigem selle ära hoidmine, et jäädaks ilma õigusest eraldatud kvootidele ja seega õigusest kasutada neid teiste käitiste puhul. Sisuliselt püütakse sellega vältida takistusi ettevõtja subjektiivsete õiguste vabale korraldusele ja arendusele, mis on vastavalt EÜ artiklitele 5, 174 ja 157 ka vastuolus mõistlikkuse, proportsionaalsuse, keskkonnakaitse- ja konkurentsi põhimõtetega.
            
         
               —
            
            
               Vaidlustatud otsus on lisaks vastuolus loogiliste eeldustega, millel see põhineb. Sellega seoses tuleb täpsustada, et vaidlustatud otsuse neljandas põhjenduses möönab komisjon ise, et direktiiv näeb liikmesriikidele ette võimaluse teha kohandusi tingimusel, et kohanduse mõju ei ole tagasiulatuv ja et see ei kahjusta ühenduse süsteemi toimimist. Käesolevas asjas jääb suletud käitise käitaja turule ja jätkab teiste loa saanud käitiste käitamist. Seega on „eraldamise kohandamine” — kasutades komisjoni sõnu — võimalik.
            
         
               —
            
            
               Kostja on jätnud selgitamata, mille alusel ta otsustas, et kritiseeritud süsteem on „ex-post kohandamisena” direktiiviga vastuolus.
            
         
               —
            
            
               Võrdse kohtlemise põhimõtte rikkumine selle valguses, mis on sätestatud komisjoni otsuses Ühendkuningriigi siseriikliku saastekvootide eraldamise kava heakskiitmise kohta.